Dewan Keadilan dan Undang Negeri Sembilan

Dewan Keadilan dan Undang Negeri Sembilan (Bahasa Inggerisː The Council of the Yang di-Pertuan Besar and the Ruling Chiefs) merupakan sebuah institusi adat yang ditubuhkan menerusi Undang-Undang Tubuh Kerajaan Negeri Sembilan 1959.

Peranan 
Dewan Keadilan dan Undang Negeri Sembilan berperanan untuk menasihatkan segala persoalan berkenaan adat istiadat orang-orang Melayu di Negeri Sembilan termasuk soal berkaitan dengan pemilihan atau warisan, atau pelucutan atau pengosongan jawatan Undang yang Empat dan Tunku Besar Tampin.

Nasihat-nasihat Dewan ini berkaitan adat istiadat orang-orang Melayu di Negeri Sembilan termasuk soal berkaitan dengan pemilihan atau warisan, atau pelucutan atau pengosongan jawatan Undang yang Empat dan Tunku Besar Tampin adalah muktamad dan tidak boleh dipertikaikan atau dipersoalkan di mana-mana mahkamah atas sebarang alasan.

Dewan inilah yang seterusnya bertanggungjawab menjalankan kewajipan yang telah diberikan oleh Perlembagaan atau undang-undang bagi memelihara segala urusan berkaitan dengan adat istiadat Melayu di Negeri Sembilan.

Keanggotaan 
Dewan Keadilan dan Undang Negeri Sembilan hendaklah dianggotai oleh Yang di-Pertuan Besar Negeri Sembilan, Dato' Undang Luak Sungai Ujong, Dato' Undang Luak Rembau, Dato' Undang Luak Johol, Dato' Undang Luak Jelebu, Tunku Besar Tampin, Tunku Besar Seri Menanti, Dato' Shahbandar Sungai Ujong, Menteri Besar Negeri Sembilan (bagi perkara dasar negeri dan kebangsaan), Setiausaha Dewan dan mana-mana ahli Melayu yang dilantik dari masa ke masa yang ditetapkan.

Penjawat semasa 
Kemas kini pada 8 September 2021

Lihat juga 

 Negeri Sembilan
 Dewan Undangan Negeri Sembilan
 Undang Yang Empat
 Tunku Besar Tampin

Rujukan 

Pentadbiran adat di Negeri Sembilan
Pertubuhan di Negeri Sembilan
Pemerintahan beraja Negeri Sembilan
Negeri Sembilan